Վերադառնալով Մեսսիին՝ նշենք, որ նա ֆուտբոլի պատմության այն բացառիկ խաղացողներից մեկն է, որի թողած հետքը երբեք չի մոռացվի, բայց Պելեի ու Մարադոննայի միջև վիճարկվող արքայական թագը խլելու համար անհրաժեշտ է նվաճել աշխարհի գավաթը: Դա պարտադիր պայման է և 2018 թ. Ռուսաստանում տեղի ունեցող աշխարհի առաջնությունը Մեսսիի վերջին շանսն է: Արգենտինայի ընտրանին անշուշտ ֆավորիտներից մեկն է, բայց երբեմնի փառահեղ հավաքականը ներկայումս խամրած է ու պատահական չէ, որ Մեսսին հավաքականում որևէ լուրջ տիտղոս դեռևս չի նվաճել: Տեսնենք, արդյո՞ք նա կկարողանա իր ետևից տանել թիմակիցներին: